b'\n_START_ARTICLE_\nNina Dobrev\n_START_SECTION_\nBiografija\n_START_PARAGRAPH_\nMama dailinink\xc4\x97. T\xc4\x97vas vis\xc4\x85 gyvenim\xc4\x85 dirbo kompiuteri\xc5\xb3 meistru. Brolis in\xc5\xbeinerius. _NEWLINE_Ninai esant vos dvej\xc5\xb3 met\xc5\xb3,  \xc5\xa1eima persikraust\xc4\x97 \xc4\xaf Kanad\xc4\x85, kur pasikeit\xc4\x97 savo pavard\xc4\x99 \xc4\xaf Dobrev. Vaikyst\xc4\x97je Nina lank\xc4\x97 \xc5\xa1oki\xc5\xb3 ir gimnastikos b\xc5\xabrelius, aktorinio meno pamokas teatre ir dainavo chore. Kaip gimnast\xc4\x97 pasiek\xc4\x97 reik\xc5\xa1ming\xc5\xb3 rezultat\xc5\xb3, keliavo po Europ\xc4\x85. _NEWLINE_Mergina per savo gyvenim\xc4\x85 baig\xc4\x97 kelias mokyklas (J. B. Tyrrell Sr. Public School ir Wexford Collegiate School for the Arts). Jaunoji aktor\xc4\x97 gavo kvietim\xc4\x85 mokytis Dean Armstrong Acting mokykloje. Besimokydama vienoje garsiausi\xc5\xb3 vaidybos mokykl\xc5\xb3, buvo greitai pasteb\xc4\x97ta \xc4\xafvairiausi\xc5\xb3 Toronto agent\xc5\xb3 ir tapo reklamos modeliu._NEWLINE_Nina Dobrev laisvai kalba pranc\xc5\xabzi\xc5\xa1kai, angli\xc5\xa1kai ir bulgari\xc5\xa1kai.\n_START_SECTION_\nAktorin\xc4\x97 karjera\n_START_PARAGRAPH_\nNepastovus darbas modeli\xc5\xb3 agent\xc5\xabroje Nin\xc4\x85 nukreip\xc4\x97 \xc4\xaf radijo laid\xc5\xb3 ved\xc4\x97jos darb\xc4\x85._NEWLINE_2006 metais Nina gavo savo pirm\xc4\x85j\xc4\xaf svarb\xc5\xb3 vaidmen\xc4\xaf Away from Her kino juostoje. Aktorei teko atlikti  jaunos merginos vaidmen\xc4\xaf. _NEWLINE_2007 metais mergina atliko vaidmenis net penkiuose \xc4\xafvairi\xc5\xb3 \xc5\xbeanr\xc5\xb3 filmuose: How She Move, The Poet, Too Young to Marry, Fugitive Pieces ir My Daughter\'s Secret. Deja, visi filmai nesulauk\xc4\x97 pasisekimo. _NEWLINE_Po kurio laiko, Nina gavo vien\xc4\x85 i\xc5\xa1 savo garsesni\xc5\xb3 vaidmen\xc5\xb3 \xe2\x80\x93 jaunos mamos vaidmen\xc5\xb3 seriale Degrassi: The Next Generation. Iki to laiko Nina Dobrev buvo i\xc5\xa1band\xc5\xbeiusi save daugiau nei de\xc5\xa1imtyje \xc4\xafvairi\xc5\xb3 kino juost\xc5\xb3._NEWLINE_Did\xc5\xbeiausio populiarumo aktor\xc4\x97 sulauk\xc4\x97 suvaidinusi pagrindin\xc4\xaf moters vaidmen\xc4\xaf The Vampire Diaries televizijos seriale. Seriale Nina atliko du vaidmenis: "geruol\xc4\x97s" Elenos Gilbert ir ekscentri\xc5\xa1kos vampyr\xc4\x97s Katherine Pearce. _NEWLINE_Nina Dobrev taip pat suvaidino erotiniame trileryje Chloe.\n_START_SECTION_\nAsmeninis gyvenimas\n_START_PARAGRAPH_\n2007 metais Nina Dobrev artimai draugavo su savo kolega Daniel Clark i\xc5\xa1 serialo Degrassi: The Next Generation. Kitas vaikinas  - Ian Somerhalder, kolega i\xc5\xa1 The Vampire Diaries. 2017 metais Nina Dobrev prad\xc4\x97jo draugauti su aktoriumi Glen Powell. _NEWLINE_2009 metais rugpj\xc5\xab\xc4\x8dio 22 dien\xc4\x85 Nina Dobrev kartu su Kayla Ewell, Candice Accola, Sara Canning ir Tyler Shields buvo sulaikyti u\xc5\xbe vie\xc5\xa1osios tvarkos pa\xc5\xbeeidim\xc4\x85. Kaltinimai greitai buvo panaikinti.'